  Майя Бывальцева Удмуртиысь Кузебай Герд нимо йӧскалык музейын «Как родная меня мать провожала» адӟытон усьтӥськиз. Со элькунын улӥсь пӧртэм калыкъёслэн армие басьтон сям-йылолъёссы сярысь вералоз, ивортӥз ужъюртлэн пресс-службаез. Адӟытонэн тодматскыны лыктӥсьёс тодозы, малы удмурт коркаосын чук шуккылӥзы, бигеръёс пызен наштам киоссылэсь пытьызэ кельтылӥзы, нош ӟучьёс куртчылэм нянь сукыриез возьылӥзы. Куноос пӧртэм вакытъёсысь солдатъёслэсь улон-вылонзэс возьматӥсь арбериосты адӟыны быгатозы, соос пӧлын дӥськут, тусьты-пуньы, гожтэтъёс. Нимысьтыз саклык висъямын доре бертыны дасяськонлы. Приказ потытозь 100 нунал кылемез пусъён, туспуктэмъёсын «дембель» альбом кылдытон, аксельбантъёс пунон. Адӟытон 5-тӥ толсурозь ужалоз.  Тодэ вайытом, туэ сӥзьыл армие басьтон улсын Удмуртиысь 1 сюрс 400 пала пиос службае мынозы. Тегъёс: Лулчеберет Ижкар Удмуртия адӟытон Йӧскалыкмузей  